“ออโตคอร์ป โฮลดิ้ง” เคาะราคาขายไอพีโอ 1.44 บ. ลงเทรด mai จองซื้อ 19-21 มิ.ย.นี้
"ออโตคอร์ป" หรือ ACG เคาะราคาขายไอพีโอ 1.44 บ. ลงเทรด mai จองซื้อ 19-21 มิ.ย.นี้ ระดมทุนขยายศูนย์จำหน่าย-บริการ-เงินทุนหมุนเวียน
"ออโตคอร์ป โฮลดิ้ง" หรือ ACG เคาะราคาขายไอพีโอ 1.44 บ. ลงเทรด mai จองซื้อ 19-21 มิ.ย.นี้ ระดมทุนขยายศูนย์จำหน่าย-บริการ-เงินทุนหมุนเวียน
17 มิ.ย. 2562

บริษัท ออโตคอร์ป โฮลดิ้ง จำกัด (มหาชน) หรือ ACG ระบุว่า บริษัทกำหนดราคาเสนอขายหุ้นสามัญต่อประชาชนทั่วไปครั้งแรก (IPO) จำนวน 156 ล้านหุ้น ที่หุ้นละ 1.44 บาท โดยจะเปิดให้จองซื้อในวันที่ 19-21 มิ.ย. นี้ ซึ่งบริษัทจะเข้าจดทะเบียนใน ตลาดหลักทรัพย์ เอ็ม เอ ไอ (mai) กลุ่มสินค้าอุตสาหกรรม โดยมี บล.ฟิลลิป (ประเทศไทย) เป็นที่ปรึกษาทางการเงิน
ขณะที่ P/E Ratio ของบริษัทอื่นในอุตสาหกรรมเดียวกัน เนื่องจากไม่มีบริษัทจดทะเบียนที่ประกอบธุรกิจที่มีผลิตภัณฑ์เหมือน หรือใกล้เคียงกับธุรกิจของบริษัทฯ อย่างไรก็ตาม ดังนั้น เพื่อเป็นข้อมูลประกอบการประเมินราคาหุ้นที่เสนอขาย และเป็นข้อมูลประกอบการตัดสินใจลงทุน จึงแสดงอัตราส่วนราคาหุ้นต่อกำไรสุทธิต่อหุ้นของตลาดหลักทรัพย์ เอ็ม เอ ไอ (mai) เฉลี่ยในช่วงระยะเวลา 3 เดือนย้อนหลัง ตั้งแต่วันที่ 13 มี.ค.-12 มิ.ย.62 ซึ่งมีค่าเท่ากับ 48.26 เท่า
โดย ACG ประกอบธุรกิจการถือหุ้นในบริษัทอื่น (Holding company) ที่ประกอบธุรกิจจำหน่ายและการให้บริการในอุตสาหกรรมรถยนต์ และธุรกิจอื่นที่เกี่ยวเนื่อง  อื่น ๆ ปัจจุบันถือหุ้นในบริษัทย่อย คือ บริษัท ฮอนด้ามะลิวัลย์ จำกัด (บริษัทแกน) ซึ่งเป็นบริษัทผู้จำหน่ายและศูนย์บริการรถยนต์ยี่ห้อฮอนด้า
สำหรับวัตถุประสงค์ในการระดมทุนครั้งนี้จะใช้เพื่อขยายสาขาศูนย์จัดจำหน่ายและศูนย์บริการ 200 ล้านบาทในช่วงไตรมาส 3/62-ปี 63 และใช้เป็นเงินทุนหมุนเวียนจากเงิน IPO เหลือจากส่วนแรกช่วงไตรมาส 3/62-ปี 63